Wehnsen (Landkreis Rodenborg)

Wehnsen () is en Dörp in de Gemeen Visselhöövd in’n Landkreis Rodenborg, Neddersassen. Binnen de Gemeen billt de Oort de polietsche Oortschop Wehnsen.

 Geografie 

De Oort liggt in de Lümbörger Heid. Dat Water ut dat Rebeed flütt över’n Wehnser Beek na de Lehrde hen af.

De Naveröörd sünd Nindörp in’n Noorden, Visselhöövd in’n Noordoosten, Kedenborg, Griemen un Fahlbeek in’n Süüdoosten, Stellich un Bleckwedel in’n Süüdwesten, de Hoff Tadel in’n Westen un Jeddingen in’n Noordwesten.

 Historie 

duum|Postmielensteen
Wehnsen kummt toeerst as Wedensen in en Oorkunn vör, de ut de Tied von 1237 bet 1246 stammt.

Bi Wehnsen hebbt sik fröher twee wichtige Postweeg drapen. De een von Stood na Hannover un de annere von Horborg na Neenborg un Ossenbrügge. An de Steed, an de sik de beiden Weeg drapen hebbt, steiht en Postmielensteen.

De Siedlung Nee-Wehnsen mit acht Hüüs is 1927 in’n Noordoosten von de Wehnser Feldmark anleggt worrn.

 Verwaltungsgeschicht 

In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is.

De Oort weer fröher Deel von de Buurschop Jeddingen, hett von de Midd von dat 19. Johrhunnert af an denn aver en egen Gemeen billt. Düsse Gemeen is an’n 1. März 1974 mit de Gemeenreform in Neddersassen Deel von de Gemeen Visselhöövd worrn. Sietdem billt Wehnsen binnen de Gemeen en Oortschop mit egen Oortsvörsteiher.

 Inwahnertall 

 Religion 

Wehnsen is evangeelsch-luthersch präägt un höört to dat Kaspel von de Johannis-Kark in Visselhöövd.

För de Kathoolschen weer von 1852 bet 1960 de Kapell op Slott Kedenborg tostännig. Nu is de Hart-Jesu-Kark in Visselhöövd tostännig, de siet 1. August 2004 to de Karkengemeen St. Maria von’n hilligen Rosenkranz in Wasra tohöört.

Dat Dörp hett en egen Karkhoff.

 Oortsvörsteihers 

 opstunns: Joachim Heldberg

 Kultur 

De Oort hett keen egen Vereen. De Lüüd maakt vör allen in de Vereens von Jeddingen mit.

 Weertschop un Infrastruktur 

För Wehnsen is de freewillige Füürwehr Jeddingen mit tostännig.

 Verkehr 

Dör Wehnsen löppt de Kreisstraat 207, de in’n Noordoosten na de Landsstraat 171 un wieder na Nindörp un na de Bundsstraat 440 geiht un in’n Süden na Stellich, Sievern un Idsen (de K 207 geiht dor in’n Landkreis Heidkreis wieder as K 124). De L 171 föhrt in’n Süüdwesten över Jeddingen na Kerklinneln un Veern un in’n Noordoosten över Visselhöövd na Neenkerken. De B 440 geiht von Visselhöövd in’n Noordwesten över Wittörp na Rodenborg un in’n Süüdoosten över Oddingen na Derpmark.

De nächste Autobahn is de Autobahn 27 (Afsnidd Bremen–Wasra). De Opfohrt 27 Wasra-West liggt so 15 Kilometer in’n Süden von Wehnsen an de B 209.

De nächste Bahnhoff is so bi dree Kilometer wied weg in’n Noordoosten de Bahnhoff Visselhöövd an de Bahnlien Ülzen–Langwedel.

 Scholen 

De Kinner ut dat Dörp gaht na de Grundschool Jeddingen. Wehnsen harr fröher en egen Volksschool, de later dichtmaakt worrn is.

 Footnoten 

Kategorie:Oort
Kategorie:Landkreis Rodenborg (Wümm)